Liverpool Football Club

Liverpool Football Club Ingalaterrako futbol taldea da, izen bereko hirian egoitza eta zelaia (Anfield) dituena. 

Munduko talderik onenetarikoa da, Europan 11 txapelketa irabazi baititu, tartean 6 Europako Kopa. Izan ere, talde ingelesik arrakastatsuena da kontinente mailan historian zehar, eta herrialde mailan, soilik Manchester Unitedek irabazi du berak baino liga gehiago.

Liverpool hiriko Everton Football Club taldearekin usadiozko lehia du.

2019ko abenduan aurreneko aldiz irabazi du Munduko Kopa eta 2020an aurreneko Premier League eskuratu zuen, azken liga garaipenetik 30 urtetara hain zuzen ere. Bere ereserkia You'll Never Walk Alone abestia da.

 Historia 
 Sorrera eta hasierako urteak 
Liverpool F.C. 1892ko martxoaren 15ean sortu zen, Everton F.C. eta honen presidentea zen John Houldingen arteko desadostasuna zela eta. Evertonek Anfielden jokatu ohi zuen eta zelaiaren jabea John Houlding presidentea zen. 1892an ordea Evertonek gaur egungo Goodison Parkera aldatzea erabaki zuen eta Houldingek Anfielden jokatuko zuen talde berria sortu zuen, Everton F.C. and Athletic Grounds Ltd, baina izena nahasgarria zenez berehala hiriaren izena hartu zuen, Liverpool Football Club.

1893-84 denboraldian hasi zuen bere ibilbidea bigarren mailan eta XX. mendea hastearekin batera Ingalaterrak talde onenetakoa bihurtu zen, 1901 eta 1906an Liga nagusia irabaziz. 1914an lortu zuen lehenengo Kopa eta Bigarren Mundu Gerraren aurretik beste bi liga eskuratu zituen, 1922 eta 1923 urteetan.

Hurrengo liga eskuratzeko bi hamarkada itxaron behar izan zituen, 1947 arte (bosgarrena). Zazpi urte geroago ordea, 1954an, maila galdu zuen.

 Bill Shanklyren iraultza 
1959an Bill Shankly hautatu zuten entrenatzaile. Honek Anfieldeko biltegi zahar bat berriztu eta estrategiak adosteko gela bihurtu zuen. 1962an lehen mailara itzuli eta bi urtetan beste Liga bat eskuratu zuen. 1965ean Kopa lortu zuen eta 1966an Europako Errekoparen finalera iritsi zen, Borussia Dortmundekin galdu zuena. 1970ean John Benjamin Toshack hasi zen jokatzen Liverpool FC-n. 15 urte geroago Real Sociedad-ek fitxatuko zuen entrenatzaile lanetan aritzeko.

 Urrezko aroa: 1973-1985 
Ingalaterran Liga ugari irabazteaz gain Europa mailan ezaguna bihurtu zen, denbora tarte honetan 4 Europako Kopa, bi UEFA eta Superkopa bat lortu baitzituen.

Lehenengo garaipena 1973ko UEFA Kopa izan zen, Borussia Mönchengladbachen aurka irabazi zuena. Lehenengo Europako Kopa berriz 1977an lortu zuen, talde berdinaren aurka. Hurrengo garaipenak 1978an Club Bruggen aurka (1-0), emaitza berdinarekin 1981ean Real Madriden aurka, eta hurrengoa penalti jaurtiketetan AS Romaren aurka (1984an).

1985ean ere finalera iritsi zen. Bruselako Heysel Stadiumesan jokatu Juventus FC-ren aurka eta 1-0 galdu zuen. Baina egun hartako berri nagusia Liverpooleko hooliganek sortarazitako jende-oldea izan zen, 39 zale hil zutena (horietatik 32 italiarrak). Gertakizun honen ondorengo 5 urteetan talde ingelesei debekatu egin zitzaien Europako txapelketetan jokatzea, Liverpoolen zigorra sei urtetakoa izan zen. Antzeko gertakaria izan zen 1989an, 96 hildako eragin zuena Kopako final batean, Nottingham Foresten aurka Sheffielden. Hala ere, azken kasu honetan, istripuz gertatu zen indarkeriaz baino.

Hurrengo urteetan beraz Ingalaterrako txapelketetan aritu zen eta 1992 arte 3 Liga eta 3 Kopa eskuratu zituen. 1990ekoa izan zen gainera Liverpoolen gaur egun arte lortu duen azken liga. 1987an John Aldridge hasi zen jokatzen, urte batzuk geroago Real Sociedadek fitxaturiko lehenengo atzerritarra izango zena.

 XXI mendea 
2005ean AC Milanoren aurka Txapeldunen Liga irabazi bazuen ere, ez du oraindik Premier League (1992an sortu zena) irabazterik lortu eta Manchester United edo Chelsea bezalako talde indartsuen itzalean egon da.

Real Sociedadekin duen harremanaren erakusgarri 2004an Xabi Alonso fitxatu zuen eta taldearen ezinbesteko elementua bihurtu zen harik eta 2009an Real Madridera joan zen arte.

Azken urteetan postu apalagoak lortu ditu, 2016an esate baterako Ligako zortzigarren postuan gelditu da, baina gainerako txapelketetan hobeto aritu da. UEFA Europa Leagueko finala jokatu zuen 2016an, baina Sevilla FC gailendu zitzaion. Ingalaterrako Ligako Kopako finalera ere iritsi zen baina penalti jaurtiketetan galdu egin zuen. 2018an Txapeldunen Ligako finala jokatu zuen baina Real Madril nagusitu zen. 2018-19 denboraldia bikaina izan zuen, Premier Leaguen bigarren egin zuen eta Txapeldunen Ligan Europako seigarren Kopa eskuratu zuen. Finalerdietan Bartzelonan izandako 3-0 porrotari buelta eman zion eta finalean Tottenham Hotspur 2-0 emaitzaz garaitu zuen.

 Kontinente arteko Kopa 
Asko kostatu zaio Nazioarte mailako titulu nagusia lortzea, Kontinente arteko Futbol Kopa hain zuzen ere. 1978an Boca Juniorsen aurka jokatzekoa zen baina ez ziren ados jarri datak aukeratzerakoan. Gerora jakin da Liverpoolek ez zuela Argentinan jokatu nahi izan Falkland Uharteetako Gerra zela eta. 1981 eta 1984an galdu egin zuen eta 2005ean FIFAren Kluben arteko Munduko Kopan bigarren gelditu zen.

2019an lortu zuen azkenik FIFAren Kluben arteko Munduko Kopa, CR Flamengo talde brasildarrari luzapenean sarturiko gol bakarrari esker partida irabazita.

 Aurreneko Premier Leaguea 
Azken liga garaipena 1990an lortua zuen eta 1992an Premier Leaguea sortu zen. 2019-20an lortu zuen txapeldun izatea aurreneko aldiz, nagusitasun osoz lortu ere, 99 puntu eskuratu baitzituen (Premier Leagueko errekorra 100 puntutan dago) eta 18 puntu atera zizkion bigarren izan zen Manchester City taldeari.

 Uniformea 

 Historikoa 

 Azken urteak 

 Irabazitako txapelketak 
 Ingalaterran: 52 
 Ingalaterrako Liga (19) :
 1901, 1906, 1922, 1923, 1947, 1964, 1966, 1973, 1976, 1977, 1979, 1980, 1982, 1983, 1984, 1986, 1988, 1990, 2020.
 Ingalaterrako Kopa (8) :
 1965, 1974, 1986, 1989, 1992, 2001, 2006, 2022
 Ingalaterrako League Cup (10) :
 1981, 1982, 1983, 1984, 1995, 2001, 2003, 2012, 2022, 2024
 Ingalaterrako Superkopa (1) :
 1986.
 Community Shield (16) :
 1964*, 1965*, 1966, 1974, 1976, 1977*, 1979, 1980, 1982, 1986*, 1988, 1989, 1990*, 2001, 2006, 2022 (* elkarbanatuta)

 Nazioartean: 14 
 Kontinente arteko Kopa: 0 
 Txapelduna (0)
 Finalista (3): 1978 (ez jokatua), 1981, 1984.

 FIFAren Kluben arteko Munduko Kopa: 1 
 Txapelduna (1): 2019.
 Finalista (1): 2005.

 Txapeldunen Liga: 6 
 Txapelduna (6): 1977, 1978, 1981, 1984, 2005 eta 2019an.
 Finalista (4): 1985, 2007, 2018 eta 2022an.

 UEFA Kopa: 3 
 Txapelduna (3) : 1973, 1976, 2001.
 Finalista (1): 2016.

 Europako Superkopa: 3 
 Txapelduna (4) : 1977, 2001, 2005, 2019.
 Finalista (2): 1978, 1984.

 Europako Errekopa: 0 
 Txapelduna (0)
 Finalista (1): 1966.

 Jokaturiko nazioarteko finalak 
 Txapelketa  Urtea  Txapelduna  Emaitza  Finalista  Hiria Kontinentearteko KopaetaFIFA Kluben arteko Kopa  1981   Flamengo 3-0  Liverpool 1984   CA Independiente 1-0  Liverpool 2005   São Paulo 1-0  Liverpool 2019  Liverpool 1-0 (luz)   Flamengo Europako KopaetaTxapeldunen Liga  1976-77  Liverpool 1-0   Borussia Mönchengladbach  Erroma 1977-78  Liverpool 1-0   Club Brugge  Londres 1980-81  Liverpool 1-0   Real Madril  Paris 1983-84  Liverpool 1-1 (pen:4-2)   AS Roma  Erroma 1984-85   Juventus FC 1-0  Liverpool  Brusela 2004-05  Liverpool 3-3 (pen:3-2)   AC Milan  Istanbul 2006-07   AC Milan 2-1  Liverpool  Atenas 2017-18   Real Madril 3-1  Liverpool  Kiev 2018-19  Liverpool 2-0   Tottenham Hotspur  Madril 2021-22   Real Madril 1-0  Liverpool  Paris Europako Superkopa  1977  Liverpool 7-1 (1-1, 6-0)   Hamburger SV 1978   RSC Anderlecht 4-3 (3-1, 1-2)  Liverpool 1984   Juventus FC 2-0  Liverpool 2001  Liverpool 3-2   FC Bayern Munich 2005  Liverpool 3-1 (luz)   CSKA Mosku 2019  Liverpool 2-2 (pen:5-4)   Chelsea FC UEFA Kopa  1972-73  Liverpool 3-0, 2-0    Borussia Mönchengladbach 1975-76  Liverpool 3-2, 1-1   Club Brugge KV 2000-01  Liverpool 5-4 (luz)   Alavés 2015-16   Sevilla FC 3-1  Liverpool Europako Errekopa  1965-66   Borussia Dortmund 2-1  Liverpool

 Euskal taldeen aurkako partidak 
Hauek dira Europako txapelketa ofizialetan Liverpoolek euskal taldeen aurka jokatu dituen partidak:

 Denboraldia  Txapelketa  Fasea  Etxekoa  Emaitza  Kanpokoa 1968-69  Ferien Kopa  Lehenengo itzulia  AthleticLiverpool 2-12-1*  LiverpoolAthletic 1975-76  UEFA Kopa  Final hamaseirenak  Real SociedadLiverpool 1-36-0  LiverpoolReal Sociedad 1983-84  Europako Kopa  Final zortzirenak  LiverpoolAthletic 0-00-1  AthleticLiverpool 2000-01  UEFA Kopa  Finala  Liverpool 5-4  Alaves
 1968-69ko kanporaketa "txaponaren bidez" erabaki zen eta Athleticek jarraitu zuen aurrera.

 2023/2024 Taldea 
2023ko uztailaren 3an eguneratua.

 Utzitako jokalariak 

 Jokalari nabarmenak 
 John Aldridge (1987–1989): 83 partida (50 gol). 
 Xabier Alonso (2004–2009): 143 p (15 g). 
 Jamie Carragher (1996–2013): 508 p (4 g). 
 Philippe Coutinho (2013–2018): 152 p (41 g). 
 Kenny Dalglish (1977–1990): 355 p (118 g). 
 Steven Gerrard (1998–2015): 504 p (120 g). 
 Kevin Keegan (1971–1977):	230 p (68 g). 
 Gordon Milne (1960–1967): 236 p (17 g). 
 Michael Owen (1996–2004):	216 p (118 g). 
 Daniel Pacheco (2009–2013): 5 p (0 g). 
 Michael Robinson (1983–1984): 30 p (6 g). 
 Ian Rush:
 1980-1986: 182 p (109 g).
 1987-1996: 287 p (120 g).
 Guztira: 469 p (229 g). 
 Steve Staunton:
 1986–1991: 65 p (0 g).
 1998–2000: 44 p (0 g).
 Guztira: 109 p (0 g). 
 Luis Alberto Suárez (2011–2014): 110 p (69 g). 
 Fernando Torres (2007–2011): 102 p (65 g). 
 John Benjamin Toshack (1970–1978): 172 p (74 g). 

[Partiden eta golen kopurua Ligan lortutakoak dira.]

 Entrenatzaile nabarmenak 
 1896–1915: Tom Watson . Karguan luzeen iraundakoa.
 1959–1974: Bill Shankly . Lehenengo mailara taldea itzuli eta lehendabiziko europar txapelketa eskuratu zuena.
 1974–1983: Bob Paisley . Txapelketa gehien lortu dituena.
 2004–2010: Rafael Benítez . Txapeldunen Liga lortu zuen 2005ean.
 2015–2024: Jürgen Klopp . Klubeko azken Txapeldunen Liga irabazi zuen 2019an, eta azken finala jokatu zuten 2022an.

 Emakumezkoen taldea 

1989an sortu zen Newton Ladies FC izenarekin.
 Garaipenak:
 Ingalaterrako Liga (2): 2013, 2014.
 Ingalaterrako Kopa (0): finalista 1995 eta 1996an.
 Ligako Kopa (0): finalista 1994an.

 Ikus gainera 
 Anfield
 You'll Never Walk Alone

 Kanpo estekak 
  Webgune ofiziala